5 Maart

5 Maart is die 64ste dag van die jaar in die Gregoriaanse kalender (65ste in skrikkeljare). Daar volg nog 301 dae in die res van die jaar.

 Gebeure 
 254 – Pous Stefanus I volg Pous Lucius I op.
 1460 – Pous Pius II stel ses nuwe kardinale aan waaronder sy neef Francesco Todeschini Piccolomini, later Pous Pius III.
 1770 – Bostonslagting: Die gooi van sneeuballe na Britse soldate tydens 'n militêre besetting loop uit in geweld in Boston.
 1798 – Die burgers van Bern veg heldhaftig teen ´n Franse aanvalsmag van 40000 soldate. Bern kapituleer en betaal Frankryk ´n losprys van 26 miljoen Frank, 400 kanonne en 43000 gewere. 
 1824 – Brittanje verklaar amptelik oorlog teen Burma en begin daarmee die Eerste Anglo-Burmese Oorlog.
 1836 – Samuel Colt patenteer die eerste produksie-model-rewolwer, die .34-kaliber.
 1872 – George Westinghouse patenteer die lugrem wat treine toelaat om meer betroubaar tot stilstand te kom.
 1918 – Bolshevistiese Rusland skuif sy hoofstad van Moskou na Petrograd.
 1946 – Die term Ystergordyn word vir die eerste keer in 'n openbare toespraak deur Winston Churchill gebruik.
 1973 – Albino Luciani (later Pous Johannes Paulus I) word kardinaal-priester van San Marco.

 Geboortes 
 1796 – Karel Landman, Voortrekkerleier en tweede-in-bevel tydens die Slag van Bloedrivier († 1875).
 1908 – Rex Harrison, Britse verhoog- en rolprentakteur († 1990).
 1931 – Leon Rousseau, Afrikaanse skrywer en stigterslid van Human & Rousseau († 2016).
 1937 – Olusegun Obasanjo, oudpresident van Nigerië. 
 1946 – Charles Fryer, Suid-Afrikaanse digter en uitgewer († 2014).
 1946 – Martin van Creveld, Israeliese militêre historikus en teoretikus.
 1948 – Elaine Paige, Engelse sangeres en aktrise.
 1953 – Tokyo Sexwale, Suid-Afrikaanse sakeman.
 1956 – Anton Goosen, Suid-Afrikaanse musikant.
 1968 – Ambrose Dlamini, tiende Eerste Minister van Eswatini († 2020).
 1974 – Barbara Schöneberger, Duitse komediant en sangeres.
 1982 – Nadia Valvekens, Suid-Afrikaanse sepie- en rolprentaktrise.

 Sterftes 
 254 – Lucius I, biskop van Rome (* onbekend).
 1778 – Thomas Arne, Engelse komponis (* 1710).
 1827 – Pierre-Simon Laplace, Franse wiskundige, fisikus en sterrekundige (* 1749).
 1827 – Alessandro Volta, Italiaanse fisikus, chemikus, en 'n pionier in die veld van elektrisiteit (* 1745).
 1923 – Gravin Dora Pejačević, Kroatiese komponis en lid van die Huis van Pejačević (* 1885).
 1953 – Josef Stalin, sekretaris van die Kommunistiese Party van die Sowjetunie se sentrale komitee (* 1878).
 1953 – Sergei Prokofiëf, Russiese komponis (* 1891).
 1971 – Winnie Lightner, Amerikaanse aktrise (* 1899).
 1984 – William Powell, Amerikaanse akteur (* 1892).
 2013 – Hugo Chávez, president van Venezuela (* 1954).
 2023 – Pedro Filho, Brasiliaanse reeksmoordenaar (* 1954).
 2023 – Mark Pilgrim, Suid-Afrikaanse mediapersoonlikheid (* 1969).
 2025 – Pamela Bach, Amerikaanse aktrise en vervaardiger (* 1963).

 Vakansies, vierings, en waarnemingsdae 

Kategorie:Maart